Id-Deċiżjoni tal-Kummissjoni
tat-23 ta’ Ottubru 1995
li tippreskrivi kondizzjonijiet speċjali li jirregolaw importazzjonijiet ta’ prodotti tas-sajd u ta’ akwakultura li joriġinaw mir-Repubblika tal-Korea
(Test b’relevanza għall-Ftehim EE)
(95/454/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tippreskrivi il-kondizzjonijiet ta’ saħħa għall-produzzjoni u t-tqegħid fis-suq ta’ prodotti tas-sajd [1], kif l-aħħar emendata bl-Att ta’ Adeżjoni ta’ l-Awstrija, l-Finlandja u l-Isvezja, u b’mod partikolari l-Artikolu 11 tagħha,
Billi espert tal-Kummissjoni wettaq żjara ta’ spezzjoni fir-Repubblika tal-Korea sabiex jivverifika l-kondizzjonijiet li taħthom jiġu prodotti, maħżuna u mibgħuta prodotti tas-sajd lill-Komunità;
Billi d-dispożizzjonijiet tal-leġislazzjoni tar-Repubblika tal-Korea dwar spezzjonijiet ta’ saħħa u kontrolli fuq prodotti tas-sajd jistgħu jitqiesu ekwivalenti għal dawk preskritti fid-Direttiva 91/493/KEE;
Billi, fir-Repubblika tal-Korea il-Ministeru ta’ l-Agrikoltura, tal-Foresti u Sajd - Amministrazzjonijiet Nazzjonali tas-Sajd - Stazzjon ta’ Spezzjoni ta’ Prodotti tas-Sajd Nazzjonali (SSPSN) huwa kapaċi jivverifika b’mod effettiv l-applikazzjoni tal-liġijiet fis-seħħ;
Billi l-proċedura sabiex jinkiseb iċ-ċertifikat ta’ saħħa msemmi fl-Artikolu 11(4)(a) tad-Direttiva 91/493/KEE għandha tkopri wkoll id-definizzjoni ta’ ċertifikat mudell, il-ħtiġiet minimi tal-lingwa/i li fiha għandu jiġi abbozzat u l-grad tal-persuna awtorizzata li tiffirmah;
Billi, skond l-Artikolu 11(4)(b) tad-Direttiva 91/493/KEE, għandha titpoġġa marka fuq pakketti ta’ prodotti tas-sajd li tagħti l-isem tal-pajjiż terz u n-numru ta’ approvazzjoni ta’ l-istabbiliment ta’ oriġini;
Billi, skond l-Artikolu 11(4)(ċ) tad-Direttiva 91/493/KEE, għandha titħejja lista ta’ stabbilimenti approvati; billi dik il-lista għandha ssir fuq il-bażi ta’ komunikazzjoni mill-SSPSN lill-Kummissjoni; billi huwa għalhekk f’idejn l-SSPSN li jiżgura l-konformità mad-dispożizzjonijiet preskritti għal dak il-għan fl-Artikolu 11(4) tad-Direttiva 91/493/KEE;
Billi l-SSPSN ipprovda assigurazzjonijiet uffiċjali dwar il-konformità mar-regoli preskritti fil-Kapitolu V ta’ l-Anness li jinsab mad-Direttiva 91/493/KEE u fir-rigward tat-tħaris ta’ ħtiġiet ekwivalenti għal dawk preskritti b’dik id-Direttiva għall-approvazzjoni ta’ stabbilimenti;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Il-Ministeru ta’ l-Agrikoltura, Foresti u Sajd - Amministrazzjonijiet Nazzjonali tas-Sajd - Stazzjon ta’ Spezzjoni ta’ Prodotti tas-Sajd Nazzjonali (SSPSN) għandu jkun l-awtorità kompetenti fir-Repubblika tal-Korea li tivverifika u tiċċertifika l-konformità ta’ prodotti tas-sajd u akwakultura mal-ħtiġiet ta’ Direttiva 91/493/KEE.
Artikolu 2
Prodotti ta’ sajd u akwakultura li joriġinaw mir-Repubblika tal-Korea għandhom jissodisfaw il-kondizzjonijiet li ġejjin:
1. Kull kunsinna għandha tkun akkompanjata b’ċertifikat enumarat oriġinali tas-saħħa, mimli kif imiss, iffirmat, datat u li jkun magħmul minn folja waħda skond il-mudell fl-Anness A li jinsab ma’ din id-Deċiżjoni.
2. Il-prodotti għandhom jaslu mingħand stabbilimenti approvati elenkati fl-Anness B li jinsab ma’ din id-Deċiżjoni.
3. Minbarra fil-każ ta’ prodotti tas-sajd iffriżati fi kwantità u maħsuba għall-manufattura ta’ ikel ippriservat, il-pakketti kollha għandhom juru l-kliem ‘REPUBBLIKA TAL-KOREA’ u n-numru ta’ approvazzjoni ta’ l-istabbiliment ta’ oriġini b’ittri li ma jitħasrux.
Artikolu 3
1. Ċertifikati msemmija fl-Artikolu 2(1) għandhom jitħejjew f’ta’ l-inqas lingwa uffiċjali waħda ta’ l-Istat Membru fejn jitwettqu l-verifiki.
2. Iċ-ċertifikati għandhom juru l-isem, il-karaiga u l-firma tar-rappresentant tal-SSPSN, u t-timbru uffiċjali ta’ dan ta’ l-aħħar b’kulur differenti minn dak ta’ awtorizazzjonijiet oħra.
Artikolu 4
Din id-Deċiżjoni għandha tapplika mill-1 ta’ Jannar 1996.
Artikolu 5
Dan id-Deċiżjoni hija indirizzata lill-Istati Membri.
Magħmula fi Brussel, fit-23 ta’ Ottubru 1995.